ונום 3

ונום 3 (באנגלית: Untitled Venom: Let There Be Carnage sequel) הוא סרט גיבורי-על אמריקאי בלייב אקשן המבוסס על דמות באותו השם, המשמש כאנטיתזה עבור גיבור-העל ספיידרמן. הסרט מופץ על ידי "סרטי סוני" והוא מופק על ידי חברת-הבת שלה, "סרטי קולומביה". הסרט מהווה המשך רציף לסרט "ונום 2" והוא החמישי ביקום ספיידרמן של סוני, המהווה נספח צמוד אך נפרד ליקום הקולנועי של מארוול. הסרט נכתב ויבוים על ידי קלי מרסל, מתוך תסריט שכתבה עם טום הארדי, ששב לגלם את דמותו.

הארדי חשף באוגוסט 2018 שהוא ישוב לככב בסרט שלישי ל"ונום" והפיתוח החל בדצמבר 2021, לאחר שהסרט השני עלה לאקרנים. מרסל והארדי כתבו תסריט יחד עד יוני 2022, ומרסל הייתה אמורה להתחיל לביים באוקטובר 2022. הצילומים החלו בסוף יוני 2023 בספרד, אך הופסקו בחודש יולי עקב שביתת אמני הטלוויזיה והרדיו (SAG-AFTRA) משנת 2023. צילומי הסרט העתידיים צפויים להתרחש בלונדון.

הסרט עתיד לעלות לאקרנים בארצות הברית ב-12 ביולי 2024.

שחקנים
 טום הארדי - אדי ברוק/ונום, עיתונאי חוקר צעיר מסן פרנסיסקו אשר הפך למארחו של חייזר טפיל סימביוזי בעל יכולות יוצאות דופן בשם "ונום".
 בנוסף, ג'ונו טמפל וצ'ואיטל אג'יופור לוהקו לתפקידים לא ידועים, כאשר תפקידו של טמפל מתוארת כדמות ראשית.

הפקה

פיתוח
באוגוסט 2018, השחקן טום הארדי אמר שהוא חתום לכיכוב לעוד שני סרטים. להארדי שילמו 20 מיליון דולר עבור מעורבותו. בספטמבר 2021, הארדי ציין שהמפיקים יצטרכו להמשיך ולפתח את יקום ספיידרמן של סוניבסרטים עתידיים, אך אמר שהם גם מעוניינים להיות נספחים צמודים עם היקום הקולנועי של מארוול יותר. במאי הסרט "ונום 2" אנדי סרקיס הביע עניין לחזור לביים סרט "ונום" נוסף, והרגיש שיש עוד מה לחקור עם סרטי "ונום" עתידיים לפני שהדמות פגשה את ספיידרמן בסרט קרוסאובר עתידי. באוקטובר, השחקן טום הולנד אמר שהוא והמפיקה איימי פסקל שוחחו עליו בפוטנציאל לחזור על תפקידו ביקום הקולנועי של מארוול בתור פיטר פארקר /ספיידרמן בסרטי המשך עתידיים של "ונום", לאחר שהופיע בסרט "ונום 2" באמצעות צילומים מהסרט "ספיידרמן: אין דרך הביתה". באותו דצמבר, פסקל אמרה שהם נמצאים ב"שלבי תכנון" של הסרט "ונום 3".

קדם הפקה
באפריל 2023, ג'ונו טמפל נכנסה למשא ומתן להצטרף לצוות השחקנים לתפקיד ראשי לא ידוע. במאי 2023, הצילומים היו צפויים להתחיל ביוני בלונדון, וצ'יווטל אג'יופר הצטרף לצוות השחקנים יחד עם טמפל. ביוני 2023, נמסר כי הסרט עתיד לעלות לאקרנים באוקטובר 2024.

צילום
צילומי הסרט החלו ב-26 ביוני 2023 בספרד. פביאן וגנר משמש כצלם לאחר ששימש בעבר כצלם נוסף בסרט "ונום 2". בתחילת שביתת אמני הטלוויזיה והרדיו (SAG-AFTRA; שעדיין מתמשכת) שהחלה ב-14 ביולי 2023 ועל כך צילומי הסרט הושעו. מאוחר יותר באותו חודש, הוכרז כי הסרט עתיד לעלות לאקרנים ב-12 ביולי 2024. צילומי הסרט העתידיים צפויים להתרחש בלונדון.

הפצה
הסרט עתיד לעלות לאקרנים בארצות הברית ב-12 ביולי 2024. לפני כן, הוא היה צפוי לעלות לאקרנים באוקטובר 2024.

"סרטי סוני" חתמה על עסקאות עם "נטפליקס" וחברת "וולט דיסני" באפריל 2021 לגבי הזכויות על הסרטים המתוכננים שלהם לשנים 2022 עד 2026, בעקבות חלונות הקולנוע והמדיה הביתית של הסרטים. נטפליקס חתמה על הזכויות הסטרימינג הבלעדיות "pay 1 window" שהיא בדרך כלל חלון של 18 חודשים וכללה סרטי "ונום" עתידיים בעקבות "ונום 2". דיסני חתמה על הזכויות "pay 2 window" עבור הסרטים שישודרו בשירותי הסטרימינג "דיסני+" וב"הולו", וכן ישודרו גם ברשתות הליניאריות של דיסני.

קישורים חיצוניים

הערות שוליים 

סרטי 2024
סרטי פעולה אמריקאיים
סרטי דרמה אמריקאיים
סרטי מדע בדיוני אמריקאיים
סרטי פנטזיה אמריקאיים
סרטים מבוססי קומיקס
סרטי גיבורי-על
סרטי קולומביה